Kergelenoj

250ra|eta|satelita foto
eta|La "ĉefurbo" de la insularo
eta|Flago de Francaj Sudaj kaj Antarktaj Teritorioj
Kergelenoj Plena Ilustrita Vortaro 2002 p.549 ( france/angle : Kerguelen) estas insularo en la Hinda oceano, apartenanta al la Francaj Sudaj kaj Antarktaj Teritorioj.

 Geografio 
La areo de la insularo estas 7215 km². Ne estas konstanta loĝantaro tie, tamen ĉiam loĝas 50-100 personoj (ĉefe sciencistoj). Koordinatoj 49°50 S, 70°30 E. La areo de la ĉefa insulo nome Grande Terre (kiu ofte estas nomata Kerguelen samkiel la tuta insularo) estas 6993 km². Oriente en ĝi estas la Golfo Morbihan.

 Historio 
 Malkovro de la Kergelenoj 
eta|Yves-Joseph de Kerguelen-Trémarec
Komence de 1772, Yves Joseph de Kerguélen-Trémarec navigis al la regiono de Antarkto, serĉe de fabela Terra Australis, kie li malkovris la izolajn Kergelenojn norde de la kontinento kaj ekposedis diversajn teritoriojn por Francio.

En sia informo al la reĝo Ludoviko la 15-a, li ege trotaksis la valoron de la Kergelenaj Insuloj; sekve, la reĝo sendis lin al dua ekspedicio fine de 1773 tra komenco de 1774, kaj li denove atingis la Kergelenoj. Sed tiam jam klariĝis ke tiuj insuloj estis neloĝeblaj kaj tre senutilaj, kaj certe ne estis la Terra Australis. Reveninte, Kerguelen-Trémarec estis enprizonigita.

 Mejloŝtonoj 
 1772: Yves Joseph de Kerguélen-Trémarec malkovris la insularon.
 1776: La ŝipoj 'Resolution' kaj 'Discovery' de kapitano James Cook vizitis la insularon.
 1799: La unua balenĉasisto alvenis.
 1874: Diversaj sciencaj ekspedicioj pro astronomaj mezuradoj.
 1877: Brita kompanio komencas elfosi karbon. Pro la malbona kvalito de la karbo la entrepreno fiaskis.
 1893: Francio aneksis la insularon.
 1908-1929: La 'Compagnie des Iles Kerguelen' estas fondita kiel stacio por balenĉasistoj.
 1940-1945: Dum la Dua Mondmilito Kerguelen estis malgranda germana mararmea bazo. La germanaj ŝipoj "Komet" kaj "Pinguin" vizitis la ĉefinsulon.
 1940 La germana helpkrozero "Atlantis" vizitis la ĉefinsulon.
 1949: Ekde ĉi tiu jaro troviĝas en la haveno Port-aux-Français konstanta scienca stacio.

 Naturo 
Pro malproksimeco de aliaj insuloj aŭ teritorioj kaj izoliteco estas en tiu insularo multaj endemioj, kiuj ekzistas nur tie, kiel la kergelena ŝterno, la kergelena petrelo aŭ la kergelena tufkormorano. Biogeografie la insularo apartenas al tundro de la insuloj el la suda Hinda Oceano, kiu estas tersupraĵa ekoregiono de la antarkta ekozono laŭ la tipologio de la Monda Natur-Fonduso (WWF). La insularo ankaŭ donis sian nomon al ĉirkauanta mara ekoregiono.

 Referencoj 

 Vidu ankaŭ 
 Esploraj stacioj en Antarkto
 Flaŭra regno

 Eksteraj ligiloj 

 Fotoj de la insulo ĉe Kergelenoj-island.org 
 Kergelenoj - Fotoj

Kategorio:Francaj Sudaj kaj Antarktaj Teritorioj
Kategorio:Transmara Francio
Kategorio:Insuloj en Francio
Kategorio:Ekoregionoj de la Antarkta ekozono
Kategorio:Maraj ekoregionoj
Kategorio:Insuloj alfabete ordigataj
Kategorio:Geografiaj objektoj nomitaj laŭ personoj
Kategorio:Vulkaninsuloj